kalixlouiis/myanmar-wikipedia-corpus huggingface dataset:
ထိုသို့ ပြုလုပ်ခြင်းအားဖြင့် လှေကားထစ်များပမာ အဆင့်များ ပါရှိပြီး အထက်သို့ မြင့်တက်လာသည်နှင့် အမျှ အရွယ်အစား သေးငယ်သွားသော အဆောက်အဦး ပုံစံတစ်ခုကို ဖြစ်ပေါ်စေသည်။
ထိုအကြံအစည်၏ ရလဒ်မှာ ဂျိုဇာဘုရင်၏ လှေကားထစ်ပိရမစ် ပင်ဖြစ်သည်။
ထိုပိရမစ်မှာ သေဆုံးသွားသော ဖာရိုဘုရင်၏ ဝိညာဉ် ကောင်းကင်ဘုံသို့ လှမ်းတက်နိုင်ရန် အတွက် ကြီးမားသော လှေကားထစ်များသဖွယ် ပုံစံ ထုတ်ထားခြင်းပင် ဖြစ်သည်။
အင်မ်ဟိုတက်ပ်၏ အောင်မြင်မှုမှာ အရေးပါသော အောင်မြင်မှုတစ်ခု ဖြစ်ပြီး နောက်လာမည့် အီဂျစ်ပြည်သားတို့ အတွက် စံပြတစ်ခု ဖြစ်ခဲ့သည်။
ပိရမစ်များကို အမြောက်အမြား တည်ဆောက်သော ကာလမှာ ဖာရိုဘုရင်တို့၏ သက်ဦးဆံပိုင်စနစ်နှင့် တိုက်ဆိုင်စွာ ဖြစ်ပေါ်ခဲ့သည်။
ထိုအချိန်တွင် ဂီဇာအနီးတဝိုက်ရှိ အထင်ရှားဆုံးသော ပိရမစ်များကို တည်ဆောက်ခဲ့သော အချိန်လည်း ဖြစ်သည်။
အချိန်ကာလ ကြာမြင့်လာသောအခါ အုပ်ချုပ်မှု အာဏာမှာ ပြန့်ကြဲလျော့ရဲ လာပြီး ထုထည် လွန်စွာကြီးမားသော ပိရမစ်များကို တည်ဆောက်နိုင်ရန် လိုအပ်သည့် အရင်းအမြစ်များကို ထိန်းချုပ်နိုင်သည့် စွမ်းဆောင်နိုင်မှုနှင့် စိတ်အားထက်သန်မှု လျော့နည်းလာသည်။
ထို့ကြောင့် နောက်ပိုင်း တည်ဆောက်သော ပိရမစ်များမှာ ယခင်က တည်ဆောက်ခဲ့သော ပိရမစ်များနှင့် နှိုင်းယှဉ်လျှင် အရွယ်အစား သေးငယ်ခြင်း၊ ကောင်းမွန်စွာ တည်ဆောက်မှုမရှိခြင်းနှင့် အလောသုံးဆယ် တည်ဆောက်ထားခြင်းတို့ကို တွေ့နိုင်သည်။
အီဂျစ်တို့၏ ပိရမစ် တည်ဆောက်သည့် အချိန်ကာလ ကျော်လွန် ကုန်ဆုံးပြီး နှစ်ကာလ အတော်ကြာသောအခါ၌ ယခု ဆူဒန်နိုင်ငံ နေရာတွင် အီဂျစ်မှ နာပါတာ(Napata)ဘုရင်များ၏ လက်ထက်၌ ပိရမစ် တည်ဆောက်မှု ပြန်လည် ထွန်းကားလာခဲ့ပြန်သည်။
နာပါတန်တို့၏ အုပ်ချုပ်မှုမှာ ကာလ တိုတောင်းပြီး ဘီစီ ၆၆၁တွင် ကုန်ဆုံးခဲ့သော်လည်း အီဂျစ်တို့၏ လွှမ်းမိုးမှုမှာ ဖျောက်ဖျက်မရနိုင်သော အတုယူ အားကျစရာတစ်ခု ဖြစ်စေခဲ့သည်။
နှောင်းပိုင်းကာလ ဆူဒန်ရှိ မီရိုးဘုရင်ခေတ် (ခန့်မှန်းခြေအားဖြင့် ဘီစီ ၃၀ဝ မှ အေဒီ ၃၀ဝအတွင်း) တွင် ထိုလွှမ်းမိုးမှု မှတဆင့် ပိရမစ် တည်ဆောက်ခြင်း အကြီးအကျယ် ပြန်လည် ထွန်းကားလာခဲ့သည်။
ထို့ကြောင့် ပင်ကို ဖြစ်သော်လည်း အီဂျစ်တို့၏ လွှမ်းမိုးမှုကြောင့် ဖြစ်သည့် တော်ဝင် ပိရမစ် ဂူသင်္ချိုင်း ၂၀ဝကျော်ကို မြို့တော်၏ ပတ်ဝန်းကျင် ဒေသ၌ တည်ဆောက်ခဲ့ကြသည်ကို တွေ့မြင်နိုင်သည်။
ပိရမစ် သင်္ကေတနိမိတ်ပုံ ပိရိမစ်သင်္ကေတ နိမိတ်ပုံမှာ အီဂျစ်တို့ယုံကြည်ထားသော ကမ္ဘာစတင် ဖြစ်ပေါ်ချိန်တွင် ရှိသည့် အစကနဦး မြေကြီး အစုအဝေး၏ ပုံသဏ္ဌာန်ကို ထင်ဟပ် ဖော်ပြထားခြင်းဟု ထင်မြင်ယူဆကြသည်။
ထို့အတူ နေရောင်ခြည် ဖြာထွက်ကျဆင်းလာသော ပုံသဏ္ဌာန်ကို ထင်ဟပ် ဖော်ပြထားခြင်း ဟုလည်း ထင်မြင် ယူဆကြသည်။
ပိရမစ် အများစုမှာ အဝေးမှ ကြည့်လျှင် ပြောင်လက် တောက်ပသော သဏ္ဌာန်ရှိစေရန်အတွက် မျက်နှာစာကို ပြောင်လက်နေအောင် တိုက်ခ္ဈတ်ထားပြီး အလွန်အမင်း အလင်းပြန်လေ့ရှိသော လိပ်သည်းကျောက်များဖြင့် တည်ဆောက်ထားလေ့ ရှိသည်။
ပိရမစ်များကို မကြာခဏ ဆိုသလိုပင် နေရောင်ခြည် ဖြာထွက်၊ ကျရောက်ပုံပေါ် မူတည်၍ အမည်ပေးလေ့ရှိသည်။
ဥပမာအားဖြင့် ဒါရှာရှိ ဘင့်န်ပိရမစ်၏ တရားဝင်အမည်မှာ တောင်ဘက်ရှိတောက်ပသော ပိရမစ်ဖြစ်ပြီး မူရင်းအမည် Senwosret at el-Lahun မှာ Senwosret သည် တောက်ပနေသည်ဟု အဓိပ္ပာယ်ရသည်။
ယေဘုယျအားဖြင့် ပိရမစ်များကို မြှုပ်နှံရာ အဆောက်အဦးများအဖြစ် အားလုံးက လက်ခံကြသော်လည်း ပိရမစ်တို့ ပေါ်ပေါက်လာပုံနှင့် ပတ်သက်သည့် ဘာသာရေး ယုံကြည်မှုနှင့် ပတ်သက်၍ သဘောထားကွဲလွဲမှုများ ရှိကြသည်။
တစ်ခုသော သီအိုရီမှာ ပိရမစ်တို့ကို ပြန်လည်၊ ရှင်သန်မွေးဖွားရာ ယန္တရား (Resurrection Machine) တစ်ခုအဖြစ် တည်ဆောက်ခဲ့ခြင်း ဟူ၍ ဖြစ်သည်။
အခြေခံအားဖြင့် ဖာရိုးမင်းများသည် သေလွန်ပြီးနောက် တစ်ဖန်ပြန်လည်ရှင်သန်လာခြင်းမျိုးကို ယုံကြည်လိုလားသည်ဖြစ်၍ မိမိတို့ကွယ်လွန်လျှင် ကျန်ရစ်သောရုပ်အလောင်းကို ကိုယ်တွင်းအင်္ဂါများထုတ်၍ ခန္ဓာကိုယ်အား ဆေးစိမ်ကျပ်စည်းခြင်းအားဖြင့် မပုပ်မသိုးဘဲ နောင်တစ်ချိန်တွင် ပြန်လည်ရှင်သန်မည်ဟူသော ယုံကြည်မှုမျိုးဖြင့် ပိရမစ်များကို တည်ဆောက်ကြခြင်းဖြစ်သည်။
အီဂျစ်တို့၏ ယုံကြည်မှုမှာ ညဘက် ကောင်းကင်ပြင်ရှိ ကြယ်တာရာတို့ ထွက်ပေါ်ရာ မှောင်မိုက်သော ဒေသမှ ကောင်းကင်ဘုံသို့ သွားရာ လမ်းကြောင်း ဖြစ်သည်ဟူ၍ ဖြစ်သည်။
အဓိကမြှုပ်နှံရာ ဂူအတွင်းမှ တစ်ခုသော ကျဉ်းမြောင်းသော လမ်းကြောင်းသည် ပိရိမစ်ကြီး တစ်ခုလုံးကို ဖြတ်၍ ကောင်းကင်ယံရှိ ထိုနေရာသို့ ညွှန်ပြ၊ တည်ဆောက်ထားသည်ကို တွေ့နိုင်သည်။
ထိုအရာကို ကြည့်ခြင်းအားဖြင့် ပိရမစ်သည် သေဆုံးသွားသော ဖာရိုဘုရင်၏ ဝိညာဉ်ကို ကောင်းကင်ဘုံရှိ နတ်ဘုရားများ၏ နေအိမ်သို့ ထူးခြား၊ ဆန်းကြယ်သော နည်းအားဖြင့် လွှတ်တင်ရန် ပုံစံထုတ်၊ တည်ဆောက်ထားသည်ဟု ယူဆနိုင်သည်။
အီဂျစ်ရှိ ပိရမစ်များ အားလုံးသည် နိုင်းမြစ်၏ အနောက်ဘက် ကမ်းပါးတွင် တည်ဆောက်ထားကြသည်။
ထိုနေရာမှာ အီဂျစ်ဒဏ္ဍာရီရှိ နေဝင်ရာ ဒေသ ဖြစ်ပြီး သေဆုံးရာကမ္ဘာနှင့် ဆက်စပ် ယူဆကြသည်။
ပိရမစ်များ၏ အရေအတွက်နှင့် တည်နေရာ ယနေ့ခေတ် အီဂျစ်ရှိ ပိရမစ်များမှာ ၈၁ ခု နှင့် ၁၁၂ ခုကြား ရှိမည်ဟု အများစုက ရေးသား၊ မှတ်တမ်းတင်ကြပြီး အများစုက ကြီးမားသောကိန်းဂဏန်းကို ပို၍ လက်ခံကြသည်။
ပိရမစ်အများစု ကို ကိုင်ရိုမြို့အနီးရှိ ဂီဇဲ(Gizeh)အရပ်တွင် တွေ့ရပြီး ထိုဒေသမှာ ဒုတိယပြည်ထောင်စုခေတ်၏ မြို့တော်ဟောင်း မင်းဖစ်(Memphis) တည်ရှိခဲ့သည့် နေရာပင် ဖြစ်သည်။
ဂီဇဲဒေသ၏ အမြင့်ဆုံး ပိရမစ်အပေါ်မှ တောင်ဘက်တစ်လွှားတွင် အလျားမိုင်းခြောက်ဆယ်ကျော်ခန့် ရှိသော ပိရမစ်အုတ်ဂူတန်းကြီးကို တွေ့ရပေမည်။
ဂီဇာဂူသင်္ချိုင်း (; , , "ဂီဇာ၏ ပိရမစ်များ") သည် အီဂျစ်နိုင်ငံ ကိုင်ရိုမြို့စွန်ရှိ ဂီဇာကုန်းပြင်မြင့်တွင် တည်ရှိသည့် ရှေးဟောင်းသုတေသနနေရာတစ်ခု ဖြစ်သည်။
ပြင်ပလင့်ခ်များ Pyramids in Giza Pictures of Giza Pyramids published under Creative Commons License Gizapyramids.org Category:ပိရမစ်များ Category:အီဂျစ်နိုင်ငံရှိ ကမ္ဘာ့အမွေအနှစ်နေရာများ။
ယူနက်စကို ကမ္ဘာ့အမွေအနှစ် ကော်မတီ၏ လိုဂို ကမ္ဘာ့အမွေအနှစ် ကော်မတီ (World Heritage Committee) သည် ယူနက်စကို ကမ္ဘာ့အမွေအနှစ်နေရာများ စာရင်းကို ရွေးချယ်သတ်မှတ်သည့် အဖွဲ့အစည်းဖြစ်သည်။
ကော်မတီသည် ကမ္ဘာ့အမွေအနှစ် ညီလာခံ ပြုလုပ်ခြင်း၊ ရန်ပုံငွေသုံးစွဲမှု စီမံခန့်ခွဲခြင်း၊ အဖွဲ့ဝင်နိုင်ငံများ၏ တောင်းဆိုမှုများအရ ဘဏ္ဍာရေးအကူအညီများ ခွဲဝေသတ်မှတ်ခြင်း စသည်တို့ကို ဆောင်ရွက်သည်။
အဖွဲ့ဝင်နိုင်ငံပေါင်း ၂၁ ခုဖြင့် ဖွဲ့စည်းထားပြီးAccording to the UNESCO World Heritage website, States Parties are countries that signed and ratified The World Heritage Convention. As of March 2013, there are a total of 190 State Parties. လေးနှစ်တစ်ကြိမ် အဖွဲ့ဝင်နိုင်ငံများ၏ အထွေထွေညီလာခံမှ ရွေးချယ်သည်။
ကမ္ဘာ့အမွေအနှစ် ညီလာခံအရ ကော်မတီအဖွဲ့ဝင်နိုင်ငံတစ်ခု၏ သက်တမ်းမှာ ခြောက်နှစ်ဖြစ်သော်လည်း အဖွဲ့ဝင်နိုင်ငံအများစုမှာ ကော်မတီအဖွဲ့ဝင်အဖြစ် ဆန္ဒအလျောက် လေးနှစ်အဖြစ် ပါဝင်ရွေးချယ်ကြသည်။
၁၅ ကြိမ်မြောက် အထွေထွေညီလာခံ (၂၀၀၅) တွင် အဖွဲ့ဝင်နိုင်ငံများအားလုံးမှ ကော်မတီအဖွဲ့ဝင်သက်တမ်းကို ခြောက်နှစ်မှ လေးနှစ်သို့ လျော့ချရန် ဆုံးဖြတ်ခဲ့သည်။
အစည်းအဝေးများ ကမ္ဘာ့အမွေအနှစ် ကော်မတီသည် တစ်နှစ်လျှင် တစ်ကြိမ် တွေ့ဆုံဆွေးနွေးကာ ရှိနှင့်ပြီးသော ကမ္ဘာ့အမွေအနှစ်နေရာများ စီမံခန့်ခွဲခြင်းနှင့် နိုင်ငံများမှ တင်သွင်းသော စာရင်းကို ရွေးချယ်သတ်မှတ်ခြင်းတို့ကို ပြုလုပ်သည်။
အစည်းအဝေးနှစ်ရက်စွဲလက်ခံကျင်းပသည့်မြို့နိုင်ငံ ၁ ၁၉၇၇ ၂၇ ဇွန် - ၁ ဇူလိုင် ပါရီမြို့ ၂ ၁၉၇၈ ၅ စက်တင်ဘာ - ၈ စက်တင်ဘာ ဝါရှင်တန်ဒီစီ ၃ ၁၉၇၉ ၂၂ အောက်တိုဘာ - ၂၆ အောက်တိုဘာ ကိုင်ရိုမြို့ နှင့် Luxor ၄ ၁၉၈၀ ၁ စက်တင်ဘာ - ၅ စက်တင်ဘာ ပါရီမြို့ ၅ ၁၉၈၁ ၂၆ အောက်တိုဘာ - ၃၀ အောက်တိုဘာ ဆစ်ဒနီမြို့ ၆ ၁၉၈၂ ၁၃ ဒီဇင်ဘာ - ၁၇ ဒီဇင်ဘာ ပါရီမြို့ ၇ ၁၉၈၃ ၅ ဒီဇင်ဘာ - ၉ ဒီဇင်ဘာ ဖလောရင့်မြို့ ၈ ၁၉၈၄ ၂၉ အောက်တိုဘာ - ၂ နိုဝင်ဘာ ဗျူနိုအေးရိစ်မြို့ ၉ ၁၉၈၅ ၂ ဒီဇင်ဘာ - ၆ ဒီဇင်ဘာ ပါရီမြို့ ၁၀ ၁၉၈၆ ၂၄ နိုဝင်ဘာ - ၂၈ နိုဝင်ဘာ ပါရီမြို့ ၁၁ ၁၉၈၇ ၇ ဒီဇင်ဘာ - ၁၁ ဒီဇင်ဘာ ပါရီမြို့ ၁၂ ၁၉၈၈ ၅ ဒီဇင်ဘာ - ၉ ဒီဇင်ဘာ ဘရာစေးလေးယားမြို့ ၁၃ ၁၉၈၉ ၁၁ ဒီဇင်ဘာ - ၁၅ ဒီဇင်ဘာ ပါရီမြို့ ၁၄ ၁၉၉၀ ၇ ဒီဇင်ဘာ - ၁၂ ဒီဇင်ဘာ ဘန်းဖ်မြို့ ၁၅ ၁၉၉၁ ၉ ဒီဇင်ဘာ - ၁၃ ဒီဇင်ဘာ ကားသေ့မြို့ ၁၆ ၁၉၉၂ ၇ ဒီဇင်ဘာ - ၁၄ ဒီဇင်ဘာ ဆန်တာဖီမြို့ ၁၇ ၁၉၉၃ ၆ ဒီဇင်ဘာ - ၁၁ ဒီဇင်ဘာ ကာတာဂျီးနားမြို့ ၁၈ ၁၉၉၄ ၁၂ ဒီဇင်ဘာ - ၁၇ ဒီဇင်ဘာ ဖူးခက်မြို့ ၁၉ ၁၉၉၅ ၄ ဒီဇင်ဘာ - ၉ ဒီဇင်ဘာ ဘာလင်မြို့ ၂၀ ၁၉၉၆ ၂ ဒီဇင်ဘာ - ၇ ဒီဇင်ဘာ မရီဒါမြို့ ၂၁ ၁၉၉၇ ၁ ဒီဇင်ဘာ - ၆ ဒီဇင်ဘာ နေပလီမြို့ ၂၂ ၁၉၉၈ ၃၀ နိုဝင်ဘာ - ၅ ဒီဇင်ဘာ ကျိုတိုမြို့ ၂၃ ၁၉၉၉ ၂၉ နိုဝင်ဘာ - ၄ ဒီဇင်ဘာ မာရာကဲမြို့ ၂၄ ၂၀၀၀ ၂၇ နိုဝင်ဘာ - ၂ ဒီဇင်ဘာ ကိန်းမြို့ ၂၅ ၂၀၀၁ ၁၁ ဒီဇင်ဘာ - ၁၆ ဒီဇင်ဘာ ဟယ်လ်ဆင်ကီမြို့ ၂၆ ၂၀၀၂ ၂၄ ဇွန် - ၂၉ ဇွန် ဗူးဒပက်မြို့ ၂၇ ၂၀၀၃ ၃၀ ဇွန် - ၅ ဇူလိုင် ပါရီမြို့ ၂၈ ၂၀၀၄ ၂၈ ဇွန် - ၇ ဇူလိုင် ဆူချောင်မြို့ ၂၉ ၂၀၀၅ ၁၀ ဇူလိုင် - ၁၇ ဇူလိုင် ဒါဘန်မြို့ ၃၀ ၂၀၀၆ ၈ ဇူလိုင် - ၁၆ ဇူလိုင် ဗီလနီးယပ်မြို့ ၃၁ ၂၀၀၇ ၂၃ ဇွန် - ၁ ဇူလိုင် ခရစ်ချပ်ချ်မြို့ ၃၂ ၂၀၀၈ ၂ ဇူလိုင် - ၁၀ ဇူလိုင် ကီဘတ်စီးတီး ၃၃ ၂၀၀၉ ၂၂ ဇွန် - ၃၀ ဇွန် ဆာဗေးလ်မြို့ ၃၄ ၂၀၁၀ ၂၅ ဇူလိုင် - ၃ ဩဂုတ် ဘရာစေးလေးယားမြို့ ၃၅ ၂၀၁၁ ၁၉ ဇွန် - ၂၉ ဇွန် ပါရီမြို့ ၃၆ ၂၀၁၂ ၂၅ ဇွန် - ၅ ဇူလိုင် စိန့်ပီတာစဘတ်မြို့ ၃၇ ၂၀၁၃ ၁၇ ဇွန် - ၂၇ ဇွန် ဖနွမ်းပင်မြို့ ၃၈ ၂၀၁၄ ၁၅ ဇွန် - ၂၅ ဇွန် ဒိုဟာမြို့ ၃၉ ၂၀၁၅ ၂၈ ဇွန် - ၈ ဇူလိုင် ဘွန်းမြို့ အဖွဲ့ဝင်များ ယူနက်စကို ကမ္ဘာ့အမွေအနှစ် ကော်မတီ အဖွဲ့ဝင်နိုင်ငံများ အဖွဲ့ဝင်UNESCO World Heritage Centre - 36th session of the Committeeကိုယ်စားပြုမှတ်စုVice-chairpersonVice-chairpersonBeatriz Hernández Narváez Rapporteur/Vice-chairpersonMitrofanova Eleonora ChairpersonVice-chairpersonVice-chairperson စုစုပေါင်း ၂၁ ကိုးကား ပြင်ပလင့်ခ်များ UNESCO World Heritage portal — တရားဝင်ဝက်ဘ်ဆိုဒ် The World Heritage List — Official searchable list of all Inscribed Properties Category:ယူနက်စကို။
စည်သူအောင် (၁၉၉၆ နိုဝင်ဘာ ၁၆ ရက်ဖွား) သည် မြန်မာနိုင်ငံမှ ကွင်းလယ်ဘောလုံးကစားသမားတစ်ဦး ဖြစ်သည်။
၂၀၀၉ ခုနှစ်မှ ၂၀၁၃ ခုနှစ်အထိ ရန်ကုန်ယူနိုက်တက်ဘောလုံးအကယ်ဒမီကျောင်းတွင် ပညာသင်ယူခဲ့သည်။
၂၀၁၃ ၌ အသက် ၁၆ နှစ်ပြည့်ပြီး ရန်ကုန်ယူနိုက်တက် ဘောလုံးအသင်းတွင် စတင်ကစားခွင့်ရရှိခဲ့သည်။
၂၀၁၄ ခုနှစ်မှစ၍ ရတနာပုံ ဘောလုံးအသင်းသို့ ပြောင်းရွှေ့ခဲ့ပြီး လက်ရှိတွင် မြန်မာအမျိုးသား ဘောလုံးအသင်းနှင့် ရတနာပုံ ဘောလုံးအသင်းတွင် ကစားနေပါသည်။
၂၀၁၄ ဇွန်လတွင် စည်သူအောင်သည် ရတနာပုံ ဘောလုံးအသင်းနှင့် စာချုပ်ချုပ်ဆိုခဲ့ပြီး ၁၈ လအတွင်း ရန်ကုန်ယူနိုက်တက် ဘောလုံးအသင်း၏ တတိယမြောက်ကစားသမား ဖြစ်ခဲ့သည်။
စည်သူအောင်သည်ယခုမြန်မာ့လက်ရွှေးစင်အသင်းမှအနားယူခဲ့ပြီးဖြစ်သည်။
မြန်မာယူ၂၃ အသင်းခေါင်းဆောင်စည်သူအောင် စည်သူအောင်ကို ၁၉၉၆ ခုနှစ်၊ နိုဝင်ဘာ ၁၆ ရက်နေ့မှာ အဖ ဦးမြင့်စိုး၊ အမိ ဒေါ်မြင့်ကြည်တို့က မွေးဖွားခဲ့သည်။
တစ်ဦးတည်းသောသားဖြစ်ပြီး ရန်ကုန်မြို့၌ မွေးဖွားခဲ့သည်။
မိဘများမှာ ပရိဘောဂလုပ်ငန်းလုပ်ကိုင်ကြသည်။
အသက် ၁၃ နှစ်အရွယ်တွင် ရန်ကုန်ယူနိုက်တက်လူငယ်အသင်း၌ စကစားခဲ့သည်။
၂၀၁၂ ခုနှစ်မှာ အသက် ၁၆ နှစ်ပြည့်ပြီး ဘောလုံးပညာနဲ့ စတင်အသက်မွေးခဲ့သည်။
အရပ်အမြင့် ၁၆၇ စင်တီမီတာ (၅ ပေ ၅ လက်မခွဲ) ဖြစ်ပြီး လက်ရှိရတနာပုံအသင်း၏ ကွင်းလယ်ဖန်တီးရှင်ကစားသမားဖြစ်သည်။
ရန်ကုန်ယူနိုက်တက်အသင်း၏ လူငယ်ကစားသမားဟောင်းတစ်ဦးဖြစ်ပြီး ၂၀၁၄ ခုနှစ် မြန်မာနေရှင်နယ်လိဂ်ဘောလုံးပြိုင်ပွဲ ဒုတိယရာသီဝက်မှာ ရတနာပုံအသင်းကို ပြောင်းရွှေ့ခဲ့သည်။
၂၀၁၃ခုနှစ်က အင်ဒိုနီးရှားနိုင်ငံမှာ ကျင်းပခဲ့တဲ့ AFF ဘောလုံးပြိုင်ပွဲကို ယှဉ်ပြိုင်ရန် မြန်မာယူ-၁၉ လက်ရွေးစင်အဖြစ်လည်းကောင်း၊ ၂၀၁၃ ခုနှစ်နေပြည်တော်ဆီးဂိမ်းတွင် မြန်မာယူ-၂၃ လက်ရွေးစင်အဖြစ်လည်းကောင်း၊ ၂၀၁၅ စင်ကာပူဆီးဂိမ်းတွင် မြန်မာယူ-၂၃ လက်ရွေးစင်အဖြစ် ထပ်မံ ရွေးချယ်ခံခဲ့ရသည်။
၂၀၁၅ ဆီးဂိမ်းတွင် ယူ-၂၃ လက်ရွေးစင်အသင်းလိုက်အနေနဲ့ ငွေတံဆိပ်ဆုရရှိခဲ့သလို၊ ဂိုးအများဆုံးဆုရှင်အဖြစ် ထိုင်း အသင်း မှ Chananan Pombuppha၊ ဗီယက်နမ်အသင်းမှ Vo Huy Toan တို့နှင့်အတူ ပူးတွဲ ရပ်တည်နိုင်ခဲ့ပါတယ်။
စည်သူအောင်အနေနဲ့ စင်ကာပူဆီးဂိမ်းပြိုင်ပွဲအတွင်းမှာ အင်ဒိုနီးရှားအသင်းကို ၂ ဂိုး၊ ဖိလစ်ပိုင်အသင်းကို ၁ ဂိုး၊ ကမ္ဘောဒီးယားအသင်းကို ၁ ဂိုး၊ ဗီယက်နမ်အသင်းကို ၁ ဂိုး စုစုပေါင်း သွင်းဂိုး ၅ ဂိုးသွင်းယူခဲ့ကာ ပြိုင်ပွဲတစ်လျောက်တွင် ဂိုးသွင်းအများဆုံး ကစားသမားတစ်ဦးဖြစ်ခဲ့သည်။
မြန်မာ့လက်ရွေးစင်အဖြစ် ၂၀၁၄ ခုနှစ် ဖိလစ်ပိုင်နိုင်ငံက အိမ်ရှင်အဖြစ် လက်ခံကျင်းပခဲ့တဲ့ AFF Peace Cup ဘောလုံးပြိုင်ပွဲကိုလည်း ယှဉ်ပြိုင်ကစားထားခဲ့ပြီးဆုဖလားရရှိခဲ့သော မြန်မာလက်ရွေးစင် ကစားသမား တယောက်လည်း ဖြစ်ပါတယ်။
၂၀၁၂၊ ၂၀၁၃၊ ၂၀၁၄ ခုနှစ် AFC ဘောလုံးပြိုင်ပွဲကို ရန်ကုန်ယူနိုက်တက်အသင်းကစားသမားအဖြစ်၎င်း၊ ၂၀၁၅ ခုနှစ် AFC ပြိုင်ပွဲကိုတော့ ရတနာပုံအသင်း ၏ ကစားသမားတစ်ဦးအဖြစ်၎င်း ကစားထားသူဖြစ်သည်။
ပြည်တွင်းအောင်မြင်မှုအနေနဲ့ မြန်မာနေရှင်နယ်လိဂ်ကို ၆ ကြိမ်ရရှိဖူးပြီး ရန်ကုန်ယူနိုက်တက်နှင့် ၂၀၁၁, ၂၀၁၂, ၂၀၁၃ခုနှစ်မှာသုံးကြိမ်၊ ရတနာပုံအသင်း နှင့် ၂၀၁၄၊ ၂၀၁၆ တွင်နှစ်ကြိမ်၊ ရှမ်းအသင်းနှင့် ၂၀၂၂ တွင်တစ်ကြိမ်ရရှိထားသည်။
သွင်းဂိုးတွေအနေနဲ့ကတော့ မြန်မာယူ-၁၉ အဆင့်မှာ ၅ ပွဲကစား ၁ ဂိုး သွင်းယူထားခဲ့ပြီး၊ မြန်မာယူ-၂၃ အဆင့်မှာ ၁၂ ပွဲကစား ၅ ဂိုး သွင်းယူထားခဲ့ပါတယ်။
ကမ္ဘာဘောလုံးအဖွဲ့ချုပ်အသိအမှတ်ပြုပွဲ ၁၁ ပွဲကစားထားပြီး၊ ၃ ဂိုး သွင်းယူထားပါတယ်။
(၂၀၁၇-၀၃-၂၁) နေ့အင်ဒိုနီးရှားနဲ့ချစ်ကြည်ရေးပွဲမှာ ၁ ဂိုးသွင်းယူထားပြီး(၂၀၁၇-၀၆-၁၃) နေ့အာရှဖလား ၂၀၁၉ အတွက်မကာအိုနဲ့ပွဲမှာ ၂ ဂိုး သွင်းယူခဲ့သည်။
IASOMFProfile ကိုးကား Category:မြန်မာဘောလုံးသမားများ။
မော်လမြိုင် ပညာရေးဒီဂရီကောလိပ် () သည် မွန်ပြည်နယ်၊ မော်လမြိုင်မြို့တွင် တည်ရှိသော ပညာရေး ဒီဂရီကောလိပ်တစ်ခု ဖြစ်သည်။
သမိုင်းကြောင်း ၁၈၈၁ ခုတွင် ဆရာအတတ်သင်တန်းကို အမျိုးသမီးများအတွက် မော်တင်လိန်းကျောင်း (ယခု အထက(၆)မော်လမြိုင်) နှင့် အမျိုးသားများအတွက် မော်လမြိုင်အစိုးရအထက်တန်းကျောင်း (ယခု အထက(၁)မော်လမြိုင်) တို့တွင် ဖွင့်ခဲ့သည်။
၁၉၄၂ ဂျပန်ဝင်သည်နောက် ကျောင်းများပိတ်သွားရာ ၁၉၅၃ ခု၊ ဇွန်လ ၁ ရက်တွင် အေဘီအမ်ကျောင်း (အထက(၃)မော်လမြိုင်) ၌ ပြန်စသည်။
၁၉၅၄ ခုတွင် ဘတ္ထရီပွိုင့်၌ မီးလောင်ပြီးနောက် ၎င်းမီးလောင်ပြင်၌ ကျောင်းဆောက်သည်။
၁၉၆၁ ခုတွင် အကျယ်အဝန်း ၁၅.၈၄၁ ကျယ်ဝန်းသော ယခုတည်နေရာ စဖွင့်သည်။
၂၀၂၀ပြည့်နှစ် ဩဂုတ်လ ၃၁ရက်နေ့တွင် မော်လမြိုင်ပညာရေးကောလိပ်အပါအဝင် ပညာရေးကောလိပ် (၂၅) ကျောင်းအား ၄ နှစ်သင် ဒီဂရီကောလိပ်များအဖြစ် အဆင့်တိုးမြှင့်ခဲ့သည်။
၁၉၅၃ − ဆရာအတတ်သင်ကျောင်း ၁၉၆၇ − ဆရာအတတ်သင်သိပ္ပံ ၁၉၉၈ နိုဝင်ဘာ ၂၇ − ပညာရေးကောလိပ် ၂၀၂၀ ဩဂုတ် ၃၁ - ပညာရေးဒီဂရီကောလိပ် သင်တန်းအမျိုးအစား လုပ်ငန်းခွင်အကြိုဆရာအတတ်ပညာ ဒီပလိုမာသင်တန်း ပထမနှစ် လုပ်ငန်းခွင်အကြိုဆရာအတတ်ပညာ ဒီပလိုမာသင်တန်း ဒုတိယနှစ် လုပ်ငန်းခွင်အကြိုမူလတန်း ဆရာအတတ်ပညာသင်တန်း အလယ်တန်းဆရာအတတ်စာပေးစာယူ ၁ နှစ်သင်တန်း B.A(Education), B.Sc (Education) ၄နှစ်သင်တန်း ပညာရေးဘွဲ့စာပေးစာယူ နှစ်နှစ်သင်တန်း ကျောင်းအုပ်များ အမည်ကာလမှတ်ချက်ဦးဘစိုး၁၉၅၃-၅၅ဦးဘိုသောင် -၁၉၅၇ဦးသန်းလွင် -၁၉၆၄ဦးတင်မောင်လှ -၁၉၆၅ဦးသိုက်ထွန်း -၁၉၆၆ဦးသောင်းထွန်း -၁၉၆၇ဦးအောင်ဘော် -၁၉၆၇ဦးသန်းလွင် -၁၉၇၄ဦးဘရှင် -၁၉၇၇ဦးခင်မောင်လတ် -၁၉၈၉ဦးတင်ဦး -၁၉၉၁ဦးကြင်ဟိ -၁၉၉၅ဦးခိုင်စိုး -၁၉၉၈ဒေါ်ယဉ်ယဉ်မြတ် -၂၀၀၇ဒေါ်သန်းသန်းလှ -၂၀၀၈ဒေါ်ဆိုဖီ -၂၀၀၉ခေတ္တကိုင်ဒေါ်မြတ်မြတ်ဝေ -၂၀၁၃ ကိုးကား Category:မြန်မာနိုင်ငံရှိ တက္ကသိုလ်နှင့်ကောလိပ်များ Category:မော်လမြိုင်မြို့ Category:မွန်ပြည်နယ်ရှိ ကောလိပ်နှင့် တက္ကသိုလ်များ။
မြန်မာဘာသာတွင် လအား အဓိပ္ပာယ်အမျိုးမျိုးဖြင့် ခေါ်တွင်ကြသည်။
အောက်ပါတို့မှ မိမိကြိုက်နှစ်သက်ရာအား ရွေးချယ်လေ့လာပါ။
လများ (အချိန်အတိုင်းအတာ) လ(ကမ္ဘာရံဂြိုဟ်) လ(အက္ခရာ)။
ထောက်ကြံ့စစ်သင်္ချိုင်း သည် ဒုတိယကမ္ဘာစစ်အတွင်း ဗြိတိသျှဓနသဟာယနိုင်ငံများမှ မြန်မာပြည်စစ်ပွဲများအတွင်း သေဆုံးခဲ့သော မဟာမိတ်စစ်သားများကို မြုပ်နှံထားသော စစ်သင်္ချိုင်း ဖြစ်သည်။
ထိုစစ်သင်္ချိုင်းသည် ထောက်ကြံ့မြို့အနီးတွင် တည်ရှိပြီး ရန်ကုန်မြို့မြောက်ဘက် ၂၅ ကီလိုမီတာအကွာ ပြည်လမ်းမပေါ်တွင် တည်ရှိသည်။
ဓနသယာယနိုင်ငံစစ်သင်္ချိုင်းကော်မရှင် (Commonwealth War Graves Commission)မှ ပြုပြင်ထိန်းသိမ်းရေးလုပ်ငန်းများကို ဆောင်ရွက်သည်။
ဒုတိယကမ္ဘာစစ်အတွင်း ကျဆုံးခဲ့သော စစ်သား ၆၃၇၄ ယောက်ကို မြုပ်နှံထားသော စစ်သင်္ချိုင်းကြီးဖြစ်ပြီး ထိုအထဲမှ ၅၂ ဦးမှာ ပထမကမ္ဘာစစ်အတွင်း ကျဆုံးခဲ့သော စစ်သားများ ဖြစ်ကြသည်။
အထိမ်းအမှတ်ကျောက်တိုင်တွင် ဒုတိယကမ္ဘာစစ်အတွင်း သေဆုံးခဲ့သော ဓနသဟာယနိုင်ငံများမှ စစ်သား ၂၇၀၀၀ ၏ အမည်များကို ရေးထိုးထားသည်။
ထိုသူတိုမှာ ဂူသေချာ သတ်မှတ်နိုင်ခြင်း မရှိကြပေ။
ထိုအထဲတွင် ဂူ ၈၆၇ ခုမှ အမည်များ သေချာသတ်မှတ်နိုင်ခြင်း မရှိသေးပေ။
ထောက်ကြံ့စစ်သင်္ချိုင်းသည် အာရှရှိစစ်သင်္ချုင်းများထဲမှ အလည်အပတ်များသော စစ်သင်္ချိုင်းတစ်ခုလည်း ဖြစ်သည်။
သမိုင်းကြောင်း ထောက်ကြံ့စစ်သင်္ချိုင်းကို ၁၉၅၁ ခုနှစ်တွင် ဖွင့်လှစ်ခဲ့သည်။
မန္တလေးမြို့၊ စစ်တွေမြို့၊ မိတ္ထီလာမြို့ နှင့် ဆားမှော် (Shamaw) တိုက်ပွဲများတွင် ကျဆုံးခဲ့သော စစ်သားများ ကျန်ရှိနေသာ ရုပ်အလောင်းများကို မြုပ်နှံထားပြီး ဂူများကို တိုက်ပွဲများအလိုက် စီထားသည်။
၂၇၀၀၀ သော နာမည်များစွာရေးထိုးသော ဓနသဟာယစစ်သားများထဲတွင် မြန်မာပြည်တွင် တိုက်ပွဲဝင် သေဆုံးခဲ့သော အိန္ဒိယစစ်သားများနှင့် အာဖရိကစစ်သားများလည်း ပါဝင်သည်။
အိန္ဒိယစစ်သားများအရေအတွက်သည် ၁၈၁၉ ဂူ ရှိသည်။
ထိန်းသိမ်းစောင့်ရှောက်ခြင်း စစ်သင်္ချိုင်းကို ထိန်းသိမ်းသည့်လုပ်ငန်းအတွက် နိုင်ငံ ၁၃၅ နိုင်ငံမှ ထည့်ဝင်သော ငွေကြေးဖြင့် လည်ပတ်နေခြင်းဖြစ်ကာ ဗြိတိသျှနိုင်ငံသည် ၇ဝ% ဖြင့်အများဆုံးပါဝင်ပြီး ကျန်နိုင်ငံများမှာ အုတ်ဂူအရေအတွက်ဖြင့် အချိုးကျထည့်ဝင်သည်။
ကျန်ရစ်သူ ဆွေမျိုးသားချင်းများ လာရောက်ဂါရဝပြုနိုင်စေရန်နှင့် ဥယျာဉ်၊ သင်္ချိုင်းတစ်ခုထက် သာလွန်သောနေရာတစ်ခုဖြစ်စေရန် ပြုပြင်ထားသည်။
ဗစ်တိုးရီးယားခရော့စ်ဆုတံဆိပ်ရရှိသူများ ထောက်ကြံ့စစ်သင်္ချိုင်းတွင် မြုပ်နှံထားသော စစ်သားများထဲတွင် ဗစ်တိုးရီးယားခရော့စ်ဆုတံဆိပ်ရရှိသူ ခုနှစ်ဦးပါဝင်သည်။
Rangoon Memorial တွင် ဗစ်တိုးရီးယားခရော့စ်ဆုတံဆိပ် ရရှိသူ အိန္ဒိယစစ်သားများအပါဝင် နာမည်များစွာကို မှတ်တမ်းတင်ထားသည်။
VC Burials World-Wide – Burma မြုပ်နှံထားသော စစ်သားများမှာFamous names: Taukkyan War Cemetery at Find a Grave Michael Allmand (1923–1944) - ၁၉၄၄ ဇွန်လ ၂၃ ရက်နေ့တွင် မြန်မာပြည်တွင် လှုပ်ရှားဆောင်ရွက်မှုအတွက်၊ Frank Gerald Blaker (1920–1944) - ၁၉၄၄ ဇူလှိုင်လ ၉ ရက်နေ့တွင် မြန်မာပြည်တွင် လှုပ်ရှားဆောင်ရွက်မှုအတွက်၊ George Albert Cairns (1913–1944) - ၁၉၄၄ မတ်လ ၁၃ ရက်နေ့တွင် မြန်မာပြည်တွင် လှုပ်ရှားဆောင်ရွက်မှုအတွက်၊ Charles Ferguson Hoey (1914-1944) - ၁၉၄၄ ဖေဖော်ဝါရီလ ၁၆ ရက်နေ့တွင် မြန်မာပြည်တွင် လှုပ်ရှားဆောင်ရွက်မှုအတွက်၊ George Arthur Knowland (1922–1945) - ၁၉၄၅ ဇန်နဝါရီလ ၃၁ ရက်နေ့တွင် မြန်မာပြည်တွင် လှုပ်ရှားဆောင်ရွက်မှုအတွက်၊ Claud Raymond (1923–1945) - ၁၉၄၅ မတ်လ ၂၁ ရက်နေ့တွင် မြန်မာပြည်တွင် လှုပ်ရှားဆောင်ရွက်မှုအတွက်၊ William Basil Weston (1924–1945) - ၁၉၄၅ မတ်လ ၃ ရက်နေ့တွင် မြန်မာပြည်တွင် လှုပ်ရှားဆောင်ရွက်မှုအတွက်။
They died for all free men ဟုသော စာသားကို အင်္ဂလိပ်၊ ဟင်ဒီ၊ Urdu၊ Gurmukhi ဘာသာများဖြင့် Rangoon Memorial တွင်ရေးထိုးထားသည်။
ထောက်ကြံ့အောက်မေ့ဖွယ်စစ်သင်္ချိုင်းသည် သူတို့၏ ယုံကြည်ချက်အရ စစ်သား ၁၀၀၀ ကျော်ကို မြုပ်နှံခဲ့သော နေရာလည်းဖြစ်သည်။
Taukkyan Memorial ဆက်လက်ဖတ်ရှုရန် သံဖြူဇရပ် စစ်သင်္ချိုင်း ဟံသာဝတီ စစ်သင်္ချိုင်း ကိုးကား Category:ရန်ကုန်မြို့ Category:မြန်မာနိုင်ငံရှိ သုသာန်များ Category:စစ်သင်္ချိုင်းများ။
ငယ်ဘဝ ဧရာဝတီတိုင်း ဟင်္သာတခရိုင် စစ်ကျွန်းရွာတွင် အဖ ဦးမောင်ဒွေး၊ အမိ ဒေါ်ကျော့စိန်တို့က ၁၉၃၆ ခုနှစ်၊ စက်တင်ဘာလ ၁၉ ရက်နေ့တွင် မွေးဖွားခဲ့သည်။
ရန်ကုန်မြို့၊ ရေကျော် ဦးမောင်မောင် အလွတ်ပညာသင်ကျောင်းတွင် အလယ်တန်းအောင်ပြီး တောင်ကြီးမြို့၊ အစိုးရအထက်တန်းကျောင်း (ယခု အထက-၁) မှ ၁၉၅၈ ခုနှစ်တွင် တက္ကသိုလ်ဝင်တန်းအောင်သည်။
စာပေလောကသားဘဝ ၁၉၆၁ ခုနှစ်တွင် ဘီအိုစီကုမ္ပဏီ (ယခု MOGE)တွင် အလုပ်ဝင်ပြီး ၁၉၉၄ ခုနှစ်တွင် ငွေစာရင်းအရာရှိအဖြစ်နှင့် အငြိမ်းစားယူသည်။
၁၉၈၅ ခုနှစ်တွင် သည်းဦးပန်းမဂ္ဂဇင်း အယ်ဒီတာအဖွဲ့ဝင်၊ ၁၉၈၈ ခုနှစ်တွင် အထောက်တော်လှအောင်၏ သတင်း မဂ္ဂဇင်းတွင် ဒုတိယ အယ်ဒီတာချုပ် တာဝန်များ ထမ်းဆောင်ခဲ့သည်။
မြန်မာဘာသာသို့ ပြန်ဆိုခဲ့သည့် စာအုပ်များ အောက်ပါစာအုပ်များကို မြန်မာဘာသာသို့ ပြန်ဆိုခဲ့သည်။
တစ်ကိုယ်ရေ အာသာဖြေခြင်း သို့မဟုတ် တစ်ကိုယ်ရေ လိင်ဆန္ဒဖြေဖျောက်ခြင်း () ဆိုသည်မှာ လူတစ်ဦးသည် လိင်စိတ် နိုးထခြင်း သို့မဟုတ် အခြားလိင်ပိုင်းဆိုင်ရာ သာယာမှုအတွက် ၎င်းတို့၏ လိင်အင်္ဂါများကို လိင်ပိုင်းဆိုင်ရာ လှုံ့ဆော်ပေးသည့် autoeroticism ပုံစံတစ်ခုဖြစ်ပြီး များသောအားဖြင့် အထွတ်အထိပ်သို့ ရောက်သည်အထိ ပြုလုပ်လေ့ရှိသည်။
လှုံ့ဆော်မှုတွင် လက်များ၊ နေ့စဉ်သုံးပစ္စည်းများ၊ လိင်ကစားစရာများ သို့မဟုတ် ပါးစပ် (autofellatio နှင့် autocunnilingus) ကို အသုံးပြုခြင်း ပါဝင်နိုင်သည်။
တစ်ကိုယ်ရေ အာသာဖြေခြင်းကို လိင်ဆက်ဆံဖော်နှင့်အတူလည်း ပြုလုပ်နိုင်ပြီး၊ အတူတကွ တစ်ကိုယ်ရေ အာသာဖြေခြင်း သို့မဟုတ် အခြားလက်တွဲဖော် တစ်ကိုယ်ရေ အာသာဖြေနေသည်ကို ကြည့်ရှုခြင်းကို "အပြန်အလှန် တစ်ကိုယ်ရေ အာသာဖြေခြင်း" ဟုလူသိများသည်။
တစ်ကိုယ်ရေ အာသာဖြေခြင်းသည် ကျားမနှစ်ဦးစလုံးတွင် အဖြစ်များသည်။
ယေဘူယျအားဖြင့် လိင်ပိုင်းဆိုင်ရာ လုပ်ဆောင်မှုနှင့် အထူးသဖြင့် တစ်ကိုယ်ရေ အာသာဖြေခြင်းအပေါ် ကျန်းမာသော သဘောထားကြောင့် အမျိုးမျိုးသော ဆေးဘက်ဆိုင်ရာနှင့် စိတ်ပိုင်းဆိုင်ရာ အကျိုးကျေးဇူးများကို ရရှိသည်ဟု ဆိုကြသည်။
တစ်ကိုယ်ရေ အာသာဖြေခြင်းနှင့် မည်သည့် စိတ်ပိုင်းဆိုင်ရာ သို့မဟုတ် ရုပ်ပိုင်းဆိုင်ရာ ချို့ယွင်းမှုပုံစံနှင့်မဆို အကြောင်းအကျိုးဆက် ဆက်စပ်မှုကို မတွေ့ရှိရပါ။
တစ်ကိုယ်ရေ အာသာဖြေခြင်းကို ဆရာဝန်များက ကျန်းမာသော၊ ပုံမှန် လိင်ပိုင်းဆိုင်ရာ သာယာမှု၏ အစိတ်အပိုင်းတစ်ခုဟု ယူဆကြသည်။
"တစ်ကိုယ်ရေ အာသာဖြေခြင်းသည် မည်သည့်အန္တရာယ်ကိုမျှ မဖြစ်စေပါ" ဟူသောအချက်၏ တစ်ခုတည်းသောခြွင်းချက်များမှာ Peyronie's disease နှင့် hard flaccid syndrome တို့၏ အချို့ကိစ္စများဖြစ်သည်။
တစ်ကိုယ်ရေ အာသာဖြေခြင်းကို သမိုင်းမတင်မီခေတ်ကတည်းက အနုပညာတွင် ပုံဖော်ခဲ့ပြီး အစောပိုင်းစာပေများတွင်လည်း ဖော်ပြရေးသားထားသည်။
ဘာသာတရားများသည် တစ်ကိုယ်ရေ အာသာဖြေခြင်းဆိုင်ရာ ၎င်းတို့၏ အမြင်များတွင် ကွဲပြားကြသည်။
၁၈ ရာစုနှင့် ၁၉ ရာစုများတွင် ဥရောပဘုန်းတော်ကြီးများနှင့် ဆရာဝန်အချို့က ၎င်းကို အနုတ်လက္ခဏာအသုံးအနှုန်းများဖြင့် ဖော်ပြခဲ့သော်လည်း ၂၀ ရာစုအတွင်း ဤတားမြစ်ချက်များသည် ယေဘုယျအားဖြင့် လျော့နည်းသွားခဲ့သည်။
အနုပညာ၊ လူကြိုက်များသော ဂီတ၊ ရုပ်မြင်သံကြား၊ ရုပ်ရှင်နှင့် စာပေများတွင် တစ်ကိုယ်ရေ အာသာဖြေခြင်းဆိုင်ရာ ဆွေးနွေးမှုနှင့် ပုံဖော်မှုများ တိုးလာခဲ့သည်။
တစ်ကိုယ်ရေ အာသာဖြေခြင်း၏ တရားဝင်အခြေအနေသည်လည်း သမိုင်းတစ်လျှောက် ကွဲပြားခဲ့ပြီး အများသူငှာရှေ့တွင် တစ်ကိုယ်ရေ အာသာဖြေခြင်းသည် နိုင်ငံအများစုတွင် တရားမဝင်ပါ။
လူမဟုတ်သော တိရစ္ဆာန်များတွင် တစ်ကိုယ်ရေ အာသာဖြေခြင်းကို တောတွင်းတွင် နေထိုင်စဉ်နှင့် ဖမ်းဆီးခံထားရစဉ် နှစ်မျိုးစလုံး၌ တွေ့ရှိရသည်။
ဝေါဟာရ masturbation ဟူသော စကားလုံးကို လက်တင်ကြိယာ ကို အခြေခံ၍ ၁၈ ရာစုတွင် စတင်မိတ်ဆက်ခဲ့ပြီး အနည်းငယ်စောသော onanism နှင့်အတူဖြစ်သည်။
တစ်ကိုယ်ရေ အာသာဖြေခြင်းသည် ဤအလေ့အကျင့်အတွက် စကားလုံးဖြစ်သော်လည်း အခြားသော အသုံးအနှုန်းများစွာကို အများအားဖြင့် အသုံးပြုကြသည်။
ကိုယ့်ဘာသာ ကစားခြင်း၊ ကိုယ့်ဘာသာ ပျော်ရွှင်စေခြင်း နှင့် wanking ၊ jerking off၊ jacking off၊ fapping နှင့် frigging ကဲ့သို့သော အရပ်သုံးစကားများကိုလည်း သုံးစွဲကြသည်။
နည်းလမ်းများ အထွေထွေ တစ်ကိုယ်ရေ အာသာဖြေခြင်းတွင် လက်များ၊ လက်ချောင်းများ သို့မဟုတ် ခေါင်းအုံးကဲ့သို့သော အရာဝတ္ထုတစ်ခုနှင့် ပွတ်တိုက်ခြင်းဖြင့် မိမိ၏ လိင်အင်္ဂါနေရာကို ထိတွေ့ခြင်း၊ ဖိခြင်း၊ ပွတ်ခြင်း သို့မဟုတ် နှိပ်နယ်ခြင်း ပါဝင်သည်။
လက်ချောင်းများ သို့မဟုတ် အရာဝတ္ထုတစ်ခုကို မိန်းမကိုယ် သို့မဟုတ် စအိုအတွင်းသို့ ထည့်သွင်းခြင်း (စအိုဖြင့် တစ်ကိုယ်ရေ အာသာဖြေခြင်းကို ကြည့်ပါ)၊ လိင်တံ သို့မဟုတ် မိန်းမကိုယ်အပြင်လိင်အင်္ဂါကို လျှပ်စစ်တုန်ခါစက်ဖြင့် လှုံ့ဆော်ခြင်းတို့ ပါဝင်ပြီး ၎င်းကို မိန်းမကိုယ် သို့မဟုတ် စအိုအတွင်းသို့လည်း ထည့်သွင်းနိုင်သည်။
တစ်ကိုယ်ရေ အာသာဖြေနေစဉ် နို့သီးခေါင်း သို့မဟုတ် အခြားသော လိင်အာရုံခံစားမှုရှိသော နေရာများကို ထိတွေ့ခြင်း၊ ပွတ်ခြင်း သို့မဟုတ် ဆိတ်ဆွဲခြင်းတို့လည်း ပါဝင်နိုင်သည်။
ကျားမနှစ်ဦးစလုံးသည် ပွတ်တိုက်မှုကို လျှော့ချရန် ချောဆီများကို တစ်ခါတစ်ရံ အသုံးပြုကြသည်။
thumb|အဲဒူအာ-ဟင်နရီ အေဗရီလ်၏ De figuris Veneris အတွက် ပုံဥပမာတစ်ခု။
၎င်းသည် လိင်စိတ်ကူးယဉ်နေစဉ် ၎င်း၏ လိင်တံကို လက်ဖြင့် လှုံ့ဆော်ခြင်းဖြင့် အမျိုးသားတစ်ဦး တစ်ကိုယ်ရေ အာသာဖြေနေပုံကို ပုံဖော်ထားသည်။
ညစ်ညမ်းစာပေဖတ်ခြင်း သို့မဟုတ် ကြည့်ရှုခြင်း၊ လိင်စိတ်ကူးယဉ်ခြင်း သို့မဟုတ် အခြားသော လိင်စိတ်နိုးကြားစေသော လှုံ့ဆော်မှုများသည် တစ်ကိုယ်ရေ အာသာဖြေခြင်းကဲ့သို့သော လိင်ပိုင်းဆိုင်ရာစိတ်ကို ဖြစ်ပေါ်စေနိုင်သည်။
ညစ်ညမ်းစာပေကို တစ်ကိုယ်ရေ အာသာဖြေရန်နှင့် တစ်ကိုယ်ရေ အာသာဖြေခြင်း၏ အတွေ့အကြုံကို တိုးတက်စေရန်အတွက်လည်း အသုံးပြုကြသည်။
အချို့လူများသည် ဆီးလမ်းကြောင်းအတွင်းသို့ (ဆီးနှင့် အမျိုးသားများတွင် သုက်ရည်စီးဆင်းသော ပြွန်) urethral sounds ကဲ့သို့သော အရာဝတ္ထုများကို ထည့်သွင်းခြင်းဖြင့် လိင်ပိုင်းဆိုင်ရာ သာယာမှုကို ရရှိကြပြီး၊ ၎င်းကို urethral play သို့မဟုတ် "sounding" ဟုခေါ်သည်။
ဘောပင်များနှင့် သာမိုမီတာကဲ့သို့သော အခြားအရာဝတ္ထုများကို တစ်ခါတစ်ရံ အသုံးပြုကြသော်လည်း ဤအလေ့အကျင့်သည် ထိခိုက်ဒဏ်ရာရခြင်း သို့မဟုတ် ကူးစက်ရောဂါဖြစ်ပွားခြင်းကို ဖြစ်စေနိုင်သည်။
အချို့လူများသည် လိင်ဆက်ဆံခြင်းကို တုပရန် လိင်စက်များကို အသုံးပြုကြသည်။
Leung, Isaac (2009). The Cultural Production of Sex Machines and the Contemporary Technosexual Practices. In Grenzfurthner, J. et al., eds. Do androids sleep with electric sheep? Critical perspectives on sexuality and pornography in science and social fiction. RE/SEARCH, အမျိုးသားနှင့် အမျိုးသမီးများသည် အထွတ်အထိပ်သို့ ရောက်ခါနီးအထိ တစ်ကိုယ်ရေ အာသာဖြေနိုင်ပြီး၊ စိတ်လှုပ်ရှားမှုကို လျှော့ချရန် ခဏရပ်ပြီးနောက် တစ်ကိုယ်ရေ အာသာဖြေခြင်းကို ပြန်လည်စတင်နိုင်သည်။
၎င်းတို့သည် ဤစက်ဝန်းကို အကြိမ်ပေါင်းများစွာ ထပ်ခါထပ်ခါ ပြုလုပ်နိုင်သည်။
"Edging" ဟုလူသိများသော ဤ "ရပ်တန့်ခြင်းနှင့် ဆက်သွားခြင်း" တည်ဆောက်မှုသည် ပိုမိုအားကောင်းသော အထွတ်အထိပ်များကိုပင် ရရှိစေနိုင်သည်။
"The Stop-And-Go Masturbation Technique for Men and Women" ရှားရှားပါးပါး၊ လူများသည် အထွတ်အထိပ်မတိုင်မီ လှုံ့ဆော်မှုကို ရပ်တန့်ကာ အထွတ်အထိပ်ပြီးနောက် ပုံမှန်အားဖြင့် လျော့ကျသွားသော မြင့်မားသော စွမ်းအင်ကို ထိန်းသိမ်းထားရန် ပြုလုပ်ကြသည်။
အမျိုးသမီး တစ်ကိုယ်ရေ အာသာဖြေခြင်း လက်ဖြင့် လှုံ့ဆော်ခြင်း (လက်ဖြင့် ပွတ်သပ်ခြင်း) thumb|အမျိုးသမီးတစ်ဦးသည် ၎င်း၏ အမျိုးသမီးလိင်အင်္ဂါကို လက်ဖြင့် လှုံ့ဆော်ခြင်းဖြင့် တစ်ကိုယ်ရေ အာသာဖြေနေပုံကို ပုံဖော်ထားခြင်း – ဂူစတာ့ဗ် ကလင်းမ်၏ ပေါင်ကားလျက် ထိုင်နေသော အမျိုးသမီး (၁၉၁၆) အမျိုးသမီးများအကြား တစ်ကိုယ်ရေ အာသာဖြေရန်အတွက် လက်ဖြင့် လှုံ့ဆော်ခြင်းတွင် လက်ညှိုး သို့မဟုတ် လက်ခလယ် သို့မဟုတ် နှစ်ခုလုံးဖြင့် မိန်းမကိုယ်လိင်အင်္ဂါအပြင်ပိုင်း၊ အထူးသဖြင့် မလိင်စေ့ကို ပွတ်သပ်ခြင်း သို့မဟုတ် ပွတ်တိုက်ခြင်း ပါဝင်သည်။
တစ်ခါတစ်ရံ လက်ချောင်းတစ်ချောင်း သို့မဟုတ် တစ်ချောင်းထက်ပို၍ မိန်းမကိုယ်အတွင်းသို့ ထည့်သွင်းကာ G-spot တည်ရှိနိုင်သော ၎င်း၏ ရှေ့နံရံကို ပွတ်သပ်နိုင်သည်။
အခြားနည်းလမ်းများ တုန်ခါစက်၊ လိင်တံအတု သို့မဟုတ် ဘင်ဝါဘောလုံးများကဲ့သို့သော တစ်ကိုယ်ရေ အာသာဖြေရန် အထောက်အကူပစ္စည်းများကိုလည်း မိန်းမကိုယ်နှင့် မလိင်စေ့ကို လှုံ့ဆော်ရန် အသုံးပြုနိုင်သည်။
အမျိုးသမီးအများအပြားသည် ၎င်းတို့၏ ရင်သားများကို ပွတ်သပ်ခြင်း သို့မဟုတ် လက်တစ်ဖက်ဖြင့် နို့သီးခေါင်းကို လှုံ့ဆော်ကြပြီး အချို့က စအိုကို လှုံ့ဆော်ခြင်းကိုလည်း နှစ်သက်ကြသည်။
အထူးသဖြင့် ထိုးသွင်းခြင်းပါဝင်သောအခါ တစ်ကိုယ်ရေ အာသာဖြေစဉ် ချောဆီကို တစ်ခါတစ်ရံ အသုံးပြုကြသော်လည်း ဤအရာသည် အားလုံးအတွက် မဟုတ်ဘဲ အမျိုးသမီးအများအပြားသည် ၎င်းတို့၏ သဘာဝချောဆီသည် လုံလောက်သည်ဟု ယူဆကြသည်။
အမျိုးသမီး တစ်ကိုယ်ရေ အာသာဖြေရန်အတွက် အဖြစ်များသော ကိုယ်နေဟန်ထားများတွင် ပက်လက် သို့မဟုတ် မှောက်လျက်လှဲလျောင်းခြင်း၊ ဆောင့်ကြောင့်ထိုင်ခြင်း၊ ဒူးထောက်ခြင်း သို့မဟုတ် မတ်တပ်ရပ်ခြင်းတို့ ပါဝင်သည်။
ရေချိုးခန်းတွင် အမျိုးသမီးတစ်ဦးသည် လက်ကိုင်ရေပန်းခေါင်းမှ ရေဖြင့် ၎င်း၏ မလိင်စေ့၊ မိန်းမကိုယ် သို့မဟုတ် perineum သို့ ညွှန်နိုင်သည်။
မှောက်လျက်လှဲလျောင်းခြင်းဖြင့် လက်များကို အသုံးပြုနိုင်သည်၊ ခေါင်းအုံး၊ ကုတင်၏ထောင့် သို့မဟုတ် အစွန်း၊ လက်တွဲဖော်၏ ခြေထောက် သို့မဟုတ် အဝတ်အစားအချို့ကို စုစည်းကာ မိန်းမကိုယ်နှင့် မလိင်စေ့ကို ၎င်းနှင့် ပွတ်တိုက်နိုင်သည်။
မတ်တပ်ရပ်ခြင်းဖြင့် ကုလားထိုင်၊ ပရိဘောဂပစ္စည်းတစ်ခု၏ ထောင့် သို့မဟုတ် အဝတ်လျှော်စက်ကိုပင် နှုတ်ခမ်းသားနှင့် အဝတ်အစားမှတဆင့် မလိင်စေ့ကို လှုံ့ဆော်ရန် အသုံးပြုနိုင်သည်။